Un om care a trebuit să plătească foarte scump pentru liberatea jurnaliştilor, Dan Voiculescu.



Profesorul a trimis o scrisoare pentru aniversarea celor 10 ani de Antena 3.



Iată mesajul lui Dan Voiculescu pentru niversarea Antenei 3:



"Astăzi Antena 3 aniversează 10 ani dedicaţi milioanelor de români care în aceşti ani au rezistat, au sperat, au avut vise şi dorinţe, bucurii sau mâhniri. Sunt 10 ani dedicaţi tuturor celor care au reuşit să stea în picioare şi, mai mult decât atât, să descopere că puterea este la ei. Şi în ei.

Mihai şi colegii lui au creat o stare de spirit. Antena 3 nu este o televiziune, este un fenomen.



Antena 3 a reuşit să devină în aceşti 10 ani locul unde se întâlnesc opiniile ferme, ideile creatoare şi oamenii verticali. Unde nereuşitele sau mâhnirile milioanelor de români sunt transformate în speranţă, unde resemnarea e înlocuită de acţiune.



Dacă cineva mi-ar propune acum să-mi regândesc viaţa as lua lupta de la capăt pentru a apăra principiile şi valorile în care cred, aş da oricând 10 ani de libertate pentru că voi şi oricine în ţara asta să poată gândi şi vorbi liber, în ţara mea să fie dreptate, în ţara noastrp să fie linişte şi belşug."

